A Bánk bán esszenciája

Pontosan 198 éve jelent meg először a Katona József Bánk bánja nyomtatva. Korában alulbecsült, de napjainkban nemzeti kincsnek tartott művet egy igen komplex drámai konfliktus mozgatja öt szakaszon át. De mi is a lényege a műnek? Milyen problémát dolgoz fel? Napjainkban is jelen vannak ezek?

Az 1800-as években is megtalálhatóak voltak olyan társadalmi problémák, amelyek napjainkban is itt vannak velünk. Ilyen például a kisemberek munkájának alábecsülése, az idegen nemzetekre való támaszkodás, amely politikailag meggyengítheti az országot. A történelem szerint mikor 1200 elején II. András feleségül vette Meráni Gertrudist, német meráni hercegnőt, sok németajkú polgár és nemes telepedett le a Kárpát-medence területein, amivel különös probléma nem lenne, kivéve ha András király nem juttatta volna (a német nemesi réteget) önszándékán kívül hatalomhoz. Ez a kékvérű magyarokat fenyegette, de ami még ennél is nagyobb gond volt az az, hogy most már idegenek is sanyargatták a jobbágyokat.

A műben ennek a társadalmi rétegnek – a jobbágyságnak és a szervienseknek – Tiborc ad hangot. A harmadik szakaszban van egy jelenet, ahol Tiborc és Bán dialógust folytatnak. Itt fejti ki, hogy a legnagyobb kárt nem az udvarban élők szenvedik, hanem akik az ott élőket ellátják. Maga is egy lesüllyedt szerviens, aki régebben egy csatában megvédte Bánkot, ezzel sebet szerezve homlokára és kinek szegény családja eltartása érdekében lopni kényszerült. Itt hangzik el ez a mondat is:

*„És aki száz meg százezret rabol,*

*bírája lészen annak, akit a*

*szükség garast rabolni kényszerített.” (Tiborc)*

Itt megtudjuk, hogy a német nemesség nem csak a király osztotta címekre sóvárog, hanem mindenre, amire rá tudja tenni a kezét. Legyen az egy szegény vagy egy gazdag ember tulajdona, ők mind birtokolni akarják. Ebből következik, miszerint az az igazi tolvaj, aki nem kényszerből, hanem puszta szórakozásból lop.

Napjainkban is egyre inkább fent áll ez a probléma, még akkor is ha a polgári rétegen belül nem különítjük el nevekkel kereslet szerint az embereket. Még ha ma nem is arra megy ki a játék, hogy egy ’A’ országból jövő ember ’B’ országban kerüljön vezetői pozícióba, ez a hataloméhség még mindig jelen van. Ezek az emberek az idők kezdete óta le vannak nézve, pedig ők mindennek az alapjai. Ők termelik az ország asztalára az ételt és az italt, ők azok, akik elvégzik a mocskos munkát és ők azok, akik ebben a bonyolult gépezethez hasonló világban alkotják az alapokat, rugókat majdhogynem mindenhez. De ha egyszer egy ilyen rugó elpattan, megy utána a többi is, és a szerkezet saját maga álltal elenyész. Az utóbbi időkben egyre inkább lehet érezni azt, ahogy eltávolodnak egymástól ezek a rétegek ugyan úgy, mint régen, ami sokszor belső konfliktust eredményez. Ez a konfliktus kiterjed a külpolitikára is, ami egy ország jövőjét köztudottan komolyan befolyásolja. Ez elvezt minket következő idézetünkhöz.

*„Szükségtelen beszélni tetteit:*

*felért az égre a sanyargatott*

*nép jajgatása, s el kellett neki*

*akármiképp is esni, hogy hazánk*

*ne essen el polgári háborúban.”*

Ez Bánk bán szájából hangzik el az ötödik szakasz vége fele, miután bevallotta II. Endre királynak, hogy ő vetett véget Gertrudis királyné életének. Tettét azzal indokolja, hogy ha ez a nő és udvara tovább terpeszkedett volna az országban, és élvezték volna a királyi udvarral járó kiváltságaikat, az ország a saját keze által veszett volna oda. Mint nádor, úgy érezte, hogy öngyilkosmerénylet lett volna tovább élni hagyni a fő buzdítót, ezért megpróbált rávilágítani a királynő tettei által hozott végzetes hibákra, de mindkettőjük makacssága és forrófejűsége miatt az indulatok hamar elszabadultak, amik őfensége Gertrudis királyné testébe szúródó tőrként vetettek véget Bánk becsületének és a Magyra Királyságot elnyomó német kényurak uralmának. Tudván Bánk, hogy ha véget vet szeretett királya nejének a „becsületéről szakít le egy ágat.” De hiába vetett véget a királyné gonoszságaira, a többi bán, bosszúból miszerint ő nekik kellett volna megölniük a királynét, rágyújtották Melindára a házat, ahonnét Tiborc mentette ki holttestét. Így hiába vetett véget királya feleségének, nem ő volt az, akit elítéltek, hanem a maradék három bán, akik a gyilkosságot eredetileg eltervezték.

Nem ez az első olyan eset, amikor a magyar nép egy másik idegen néptől függött. Voltak itt többek közt Anjou-k, Jagellók, Habsburgok, sőt a XX. században majdhogy nem román uralkodó is. De nem ez az egyetlen terület, ahol külhoni emberek maguknak követelték a hatalmat. Ott volt a Római Birodalom, a sok nomád nép, akik hódítottak szerte a világban, a spanyolok és az angolok, akik kiirtottak több ősi népet is Amerika földjein. A lista pedig csak megy és megy, és meg sem áll mindaddig amíg az ember kiváncsi és posszeszív.

A történelem során nem egyszer találkozunk olyannal, hogy – ez esetben - a kifelé nyitottság miatt az ország belül lassan kezd összeomlani. Ilyenkor a nemzet olyan, mint egy test. Ezt a testet pedig valami behozott dolog által terjesztett vírus megtámadja, és lassan magába dönti. E közben szokott fokozódni a feszültség az emberekben, ami egy rossz mozdulat vagy szó következtében pillanatok alatt fellobban, s mint erdőtűz terjed amerre csak tud. Ilyen külső inger által előidézett belső tűz vetett véget Nagy Sándor hódító birodalmának, sodorta a halála felé a nyugat-Római Birodalmat, ez vetett véget a francia monarchiának 1792-ben, ez indította el az 1848-1849-es forradalmi harcokat, hasonló helyzetbe került már az Amerikai Egyesült Államok is 1861-1865-ben, ilyen belső tűz robbantotta ki az I. világháborút vagy az 1965-ös forradalmat. Ilyenkor a feszültség mint villámcsapás súlyt le mind arra, ki a közelben van. Napjainkban is jelen vannak ilyen fellángolások, békés vagy kevésbé békés formákban is. Példa erre minden felvonulás, tüntetés vagy a hit nevében elkövetett cselekedet. Sokszor elfelejtik az emberek, főleg, akik vezető pozíciókban vannak, hogy nyitni szép, de a hazait megőrizni és óvni köteles. Hiába élünk a külvilágnak, ha belül minden haldoklik. Mint hiába volt II. Endre is nagyravágyó hódító, ha mind addig amíg ő háborúzott, kedves hitvese átvette a hatalmat afelett az ország felett, amire ő felesküdött a szent korona jelenlétében, hogy élete végéig óvni fogja.

Érdekes ha megfigyeljük, hogy itt lassan kicsit több, mint 300 éve élnek a magyarok, kikopott már minden nomád életmódra utaló viselkedés, lassan beilleszkedett a feudális társadalomba, és úgy áltak hozzá ezekhez a népekhez, mint ahogy annak idején hozzánk álltak hozz a fejlett európai államok. Mint holmi betolakodók jöttünk annó ezen itt-ott egy kicsiny törzstől lakott, de főképp kietlen területre, s kalandozásaink során több virágzó államba is ellátogattunk zsákmányszerzés képpen. Nem fogadtak minket szívesen, úgy ahogy mi se fogadtuk jószívvel a kunokat vagy a kevélyes merániakat fiatal hazánkban. Talán a sors keze volt, hogy jöttek? Azt szerette volna az Isten, ha mi is belekóstolunk abba, amit hoztunk magunkkal keleti vidékekről? Nem lehet tudni. Minden esetre, furcsa, hogy miután az Árpád-ház kihalt férfiágon, és 1308-tól Károly Róbert uralkodásával hivatalosan is megkezdődött a vegyes királyok korszaka, már alig-alig lehet érezni ezt a félelmet és gyűlöletet, amit külföldi nagyurak hatalma váltott belföldön ki.

Nem sokat változott az ember természet az idők során ezt meg kell hagyni. Ez a versengésen világ életünkben itt volt és itt is lesz, mindaddig amíg azt hisszük, hogy az erősebb a jobb. Az emberek közti egyenlőséget nem az fogja meghatározni, hogy mindenkit polgárnak hívunk, nem lesz vége az elnyomásnak mindaddig amíg jelen van az irigység, és nem lesz erősebb egy ország csak mert megtanul bízni szomszédaiban. Csak akkor leszünk egyenlőek és erősek, ha cselekszünk és félrerakjuk személyes érdekeinket egy nagyobb jó érdekében, mint főhősünk Bánk bán.

Eme fantasztikus mű összefoglalja, hogy miért fontos a hazát és azokat az emberek óvni, akik azt hajták és tolják élőre az élet hosszú és viharos folyamán. Továbbá megmutatja nekünk, hogy sokszor rosszat kell cselekednünk azért, hogy a jó végbe mehessen.